smcproject/ml-wiki-sentences huggingface dataset:
ബൈനറി ഫ്ലോട്ടിങ്-പോയിന്റ് ക്രിയകൾക്കായി ഇന്ന് സർവവ്യാപിയായി ഉപയോഗിക്കപ്പെടുന്ന ഐട്രിപ്പിൾഇ 754 മാനകരൂപത്തിന്റെ സ്വാംശീകരണത്തോടെ ഈ പ്രശ്നം ഗണ്യമായി പരിഹരിക്കപ്പെട്ടു.
പ്രോഗ്രാമിന്റെ കമാൻഡ്‌ലൈൻ (അതായത് പ്രോഗ്രാം പ്രവർത്തിപ്പിക്കാൻ നൽകുന്ന നിർദ്ദേശത്തോടൊപ്പം നൽകുന്ന ആർഗ്യുമെന്റുകളും മറ്റും), എൻവയോൺമെന്റ് ചരങ്ങൾ , എറർ നിലകളെക്കുറിച്ചുള്ള വിശദീകരണങ്ങൾ തുടങ്ങിയ കമ്പ്യൂട്ടിങ്/ഓപ്പറേറ്റിങ് സിസ്റ്റം പരിതഃസ്ഥിതികൾ പ്രോഗ്രാമിനകത്ത് ലഭ്യമാകുക എന്നതും 2003-ലെ മാനകരൂപത്തിൽ പരിഗണിക്കപ്പെടും വരെ പ്രശ്നമായിത്തുടർന്നിരുന്നു.
സിയിൽ എഴുതപ്പെട്ടിട്ടുള്ളതും ശാസ്ത്രസാങ്കേതിക കണക്കുകൂട്ടലുകളുമായി കാര്യമായ ബന്ധമില്ലാത്തതുമായ വലിയ ലൈബ്രറികൾ (ഉദാഹരണമായി ഗ്രാഫിക്സ് ലൈബ്രറികൾ ) ഫോർട്രാൻ പ്രോഗ്രാമുകൾക്ക് ലഭ്യമാക്കുന്നതുമായി വഹനീയതാപ്രശ്നം നിലനിന്നിരുന്നു.
ഈ പ്രശ്നം പരിഹരിക്കുന്നതിന് സിയുമായി യോജിച്ചുപ്രവർത്തിക്കുന്നതിനുള്ള ഘടകങ്ങൾ ഫോർട്രാൻ 2003 മാനകത്തിൽ ഉൾപ്പെടുത്തി.
ഇന്നത്തെ അവസ്ഥയിൽ പ്രീപ്രോസസറുകളുടെയും മറ്റും സഹായമില്ലാതെ, തികച്ചും വഹനീയമായ ഫോർട്രാൻ പ്രോഗ്രം നിർമ്മിക്കുക എന്നത് താരതമ്യേന എളുപ്പമുള്ള കാര്യമാണ്.
വകഭേദങ്ങൾ ഫോർട്രാൻ 5
1970-കളുടെ അവസാനും 80-കളുടെ തുടക്കത്തിലുമായി, ഡേറ്റ ജനറൽ കോർപ്പറേഷൻ , അവരുടെ നോവ , എക്ലിപ്സ് , എം.വി. ശ്രേണിയിലുള്ള കമ്പ്യൂട്ടറുകൾക്കുവേണ്ടി വിപണിയിലിറക്കിയ പ്രോഗ്രാമിങ് ഭാഷയായിരുന്നു ഫോർട്രാൻ 5.
അക്കാലത്തെ മിനി കമ്പ്യൂട്ടറുകൾക്ക് യോജിച്ച ഒപ്റ്റിമൈസിങ് കമ്പൈലർ ഇതിനുണ്ടായിരുന്നു.
ഫോർട്രാൻ 66 മാനകവുമായി ഏറെ സാമ്യമുള്ള ഭാഷയായിരുന്നു ഇത്.
ഫോർട്രാൻ നാലാം പതിപ്പിന്റെ തുടർച്ചയെന്ന് തെറ്റിദ്ധരിപ്പിക്കുന്ന പേരാണ് ഇതിനുള്ളത്.
ഫോർട്രാൻ V
സി.ഡി.സി. 6600 ശ്രേണിയിലുള്ള കമ്പ്യൂട്ടറുകൾക്കായി കൺട്രോൾ ഡേറ്റ കോർപ്പറേഷൻ 1968-ൽ വിതരണം ചെയ്തതാണ് ഫോർട്രാൻ V. ഫോർട്രാൻ IV അടിസ്ഥാനമാക്കിയുള്ള ഭാഷയായിരുന്നു ഇത്.
ഫോർട്രാൻ V എന്ന പേരിൽ 1100 ശ്രേണിയിലുള്ള കമ്പ്യൂട്ടറുകൾക്കായി യൂനിവാക്കും ഒരു കമ്പൈലർ പുറത്തിറക്കിയിരുന്നു.
ഇതിന്റെതന്നെ ബ്രാൻഡ് ചെയ്ത പേരാണ് അഥീന ഫോർട്രാൻ ഫോർട്രാൻ 6
ഫോർട്രാൻ 6 അഥവാ വിഷ്വൽ ഫോർട്രാൻ 2001 മൈക്രോസോഫ്റ്റ് വികസിപ്പിച്ച് കോംപാക്കിന് വിപണനാനുമതി നൽകിയ ഒരു ഫോർട്രാൻ വകഭേദമാണ്.
കോംപാക് വിഷ്വൽ ഫോർട്രാൻ എന്ന പേരിലിറക്കിയ ഈ ഉൽപ്പന്നത്തിന്റെ 6, 6.1 പതിപ്പുകൾക്ക് വിഷ്വൽ സ്റ്റുഡിയോ 5 -ന്റെ സംയോജിതസമ്പർക്കമുഖമാണ് ഉപയോഗിച്ചിരുന്നത്.
പ്രത്യേകവകഭേദങ്ങൾ
ശാസ്ത്രീയാവശ്യങ്ങൾക്കുള്ള അതീവശേഷിയുള്ള കമ്പ്യൂട്ടറുകളുടെ നിർമ്മാതാക്കൾ (ഉദാഹരണമായി, ബറോസ് , സി.ഡി.സി. , ക്രേ , ഹണിവെൽ , ഐ.ബി.എം. , ടെക്സസ് ഇൻസ്ട്രുമെന്റ്സ് , യൂനിവാക് ) ഇൻസ്ട്രക്ഷൻ കാഷി , സി.പി.യു. പൈപ്പ്‌ലൈനിങ് , വെക്റ്റർ അരേകൾ തുടങ്ങിയ അവരുടെ പ്രത്യേക ഹാർഡ്വെയർ സവിശേഷതകൾ പൂർണ്ണമായി ഉപയോഗപ്പെടുത്തുന്നതിനായി അവശ്യമായ ചേർപ്പുകൾ ഫോർട്രാനിൽ ഉൾപ്പെടുത്തുന്നു.
ഉദാഹരണത്തിന് ഐ.ബി.എമ്മിന്റെ ഒരു ഫോർട്രാൻ കമ്പൈലറിൽ ( എച്ച്. എക്സ്റ്റെൻഡെഡ് ഐ.യു.പി. ), പ്രോസസറിലുള്ള അനേകം ഗണിതക്രിയാവിഭാഗങ്ങളെ ഒരുമിച്ച് പ്രവർത്തനനിരതമാക്കിവെക്കുന്നതിനായി മെഷീൻകോഡ് നിർദ്ദേശങ്ങളെ ക്രമീകരിക്കുന്നതിനുള്ള ഒരു ഒപ്റ്റിമൈസേഷൻ നിലയുണ്ട് .
നാസയുടെ ഏംസ് ഗവേഷണകേന്ദ്രത്തിൽ പ്രവർത്തിക്കുന്ന ഇല്ലിയാക് IV സൂപ്പർകമ്പ്യൂട്ടറിനുവേണ്ടി പ്രത്യേകം തയ്യാറാക്കിയ ഫോർട്രാൻ വകഭേദമായ സി.എഫ്.ഡി. ഇതുപോലെയുള്ള മറ്റൊന്നാണ്.
സദിശങ്ങളെയും മാട്രിക്സുകളുടെയും സംസ്കരണത്തിന് വേണ്ടി ഐ.ബി.എം. റിസേർച്ച് ലാബ്സ് വികസിപ്പിച്ച ഫോർട്രാൻ ആധാരമാക്കി വിപുലീകരിച്ച ഭാഷയാണ് വെക്ട്രാൻ .
ഒബ്ജക്റ്റ് ഓറിയെന്റഡ് ഫോർട്രാൻ , ഫോർട്രാന്റെ ഒരു ഓബ്ജ്ക്റ്റ് ഓറിയെന്റഡ് വകഭേദമാണ്.
ഡേറ്റാഘടകങ്ങളെ ഒബ്ജക്റ്റുകളായി യോജിപ്പിക്കാനും ഇത്തരം ഒബ്ജക്റ്റുകളെ സമാന്തരമായി ഇൻസ്റ്റൻഷ്യേറ്റ് ചെയ്യാനും പ്രവർത്തിപ്പിക്കാനും ഇതിൽ സാധിക്കും.
ഈ വകഭേദം സൺ , ഐറിസ് , ഐ.പി.എസ്.സി. , എൻക്യൂബ് എന്നീ കമ്പ്യൂട്ടറുകൾക്കായി ലഭ്യമാണെങ്കിലും നിലവിൽ വികസനപിന്തുണയില്ല.
ഇത്തരം യന്ത്രബന്ധിത വകഭേദങ്ങൾ കാലാന്തരത്തിൽ മറയുകയോ അവയുടെ സവിശേഷതകൾ പ്രധാനമാനകത്തിൽ ഉൾപ്പെടുത്തപ്പെടുകയോ ചെയ്യപ്പെട്ടു.
ഷെയേഡ് മെമ്മറി പ്രോഗ്രാമിങ്ങിനു വേണ്ടിയുള്ള ഓപ്പൺ എം.പി. , ഇത്തരത്തിൽ നിലവിലുള്ള വകഭേദങ്ങളിൽ പ്രധാനപ്പെട്ടതാണ്.
സമാന്തരപ്രോസസിങ്ങിനെ പിന്തുണണണകുന്നതിനുള്ള കോ അരേ ഫോർട്രാൻ പുതിയൊരു വകഭേദമാണ്.
ഫോർ ട്രാൻസിറ്റ്
ഐ.ബി.എം. 704 കമ്പ്യൂട്ടറിനുവേണ്ടിയുള്ള ഫോർട്രാൻ ഭാഷയുടെ ഒരു ചുരുക്കിയ പതിപ്പായിരുന്നു ഫോർ ട്രാൻസിറ്റ് (FOR TRANSIT).
ഐ.ബി.എം. 650 കമ്പ്യൂട്ടറിൽ ഉൾപ്പെടുത്തിയിരുന്ന ഇത്, 1950-കളുടെ അവസാനം, കാർനെയ്ജ് ഇൻസ്റ്റിറ്റ്യൂട്ട് ഓഫ് ടെക്നോളജിയിൽ വികസിപ്പിച്ചെടുത്ത ഒരു പ്രോഗ്രാം ഉപയോഗിച്ച് ഇന്റർപ്രെട്ട് ചെയ്താണ് പ്രവർത്തിച്ചിരുന്നത്.
സാധാരണ ഫോർട്രാൻ, ഐ.ബി.എം. 650-നെ അപേക്ഷിച്ച് കൂടുതൽ സങ്കീർണ്ണമായ കമ്പ്യൂട്ടറുകൾക്കു വേണ്ടിയുള്ളതാണെന്നും അതിനാൽ ഫോർട്രാനിലുള്ള 32 നിർദ്ദേശങ്ങളിൽ പലതും ഫോർ ട്രാൻസിറ്റിൽ ആവശ്യമില്ലെന്നുമായിരുന്നു ഐ.ബി.എമ്മിന്റെ വിലയിരുത്തൽ.
അതുകൊണ്ട് ഫോർ ട്രാൻസിറ്റിലെ ചില നിർദ്ദേശങ്ങൾ ഒഴിവാക്കുകയും ഇതിനുവേണ്ടിയുള്ള പ്രോഗ്രാം എഴുത്തിൽ ചില നിബന്ധനകൾ ഉൾക്കൊള്ളിക്കുകയും ചെയ്തു.
എന്നാൽ ഈ നിബന്ധനകളുണ്ടെങ്കിലും ഫോർ ട്രാൻസിറ്റ് പ്രോഗ്രാമുകൾ ഐ.ബി.എം. 704-നുവേണ്ടിയുള്ള ഫോർട്രാന് അനുരൂപവുമായിരുന്നു.
ഫോർ ട്രാൻസിറ്റിൽ അനുവദനീയമായിരുന്ന നിർദ്ദേശങ്ങൾ താഴെപ്പറയുന്നു.
ഗണിതക്രിയാ ആരോപണനിർദ്ദേശങ്ങൾ, ഉദാഹരണം a = b GO, ഒരു ലേബലിലേക്ക് (ഉദാഹരണം n) GO TO (n 1 , n 2 , ..., n m ), i IF (a) n 1 , n 2 , n 3 PAUSE STOP DO n i = m1, m2 CONTINUE END READ n, പട്ടിക PUNCH n, പട്ടിക DIMENSION V, V, V, ...
EQUIVALENCE (a,b,c), (d,c), ...
ഒരു ഫോർ ട്രാൻസിറ്റ് പ്രോഗ്രാമിൽ പരമാവധി പത്ത് സബ്റൂട്ടിനുകൾ വരെ ഉപയോഗിക്കാനുമാകും.
പ്രോഗ്രാം നിർദ്ദേശങ്ങൾ 7 മുതൽ 56 വരെയുള്ള നിരകളിൽ ഒതുക്കണമെന്ന നിബന്ധനയുമുണ്ട്.
ഐ.ബി.എം. 650 കമ്പ്യൂട്ടറുകളിൽ ഇൻപുട്ടിനും ഔട്ട്പുട്ടിനും പഞ്ച്ഡ് കാർഡുകളായിരുന്നു ഉപയോഗിച്ചിരുന്നത്.
3 ഘട്ടങ്ങളായാണ് ഇതിൽ സോഴ്സ്കോഡ് യന്ത്രഭാഷയായി പരിവർത്തനം ചെയ്തിരുന്നത്: ആദ്യം ഐ.ടി. ഭാഷ എന്ന ഒരു ഇടനിലഭാഷയിലേക്കും തുടർന്ന് സോപ് അസെംബ്ലി ഭാഷയിലേക്കും അവസാനം യന്ത്രഭാഷയിലേക്കും.
ഫോർ ട്രാൻസിറ്റ് I (എസ്), ഫോർ ട്രാൻസിറ്റ് II എന്നീ പേരുകളിലുള്ള രണ്ട് പതിപ്പുകൾ ഇതിനുണ്ടായിരുന്നു.
ഇൻഡെക്സിങ് രെജിസ്റ്ററുകളും ഓട്ടോമാറ്റിക് ഫ്ലോട്ടിങ് പോയിന്റ് ഡെസിമൽ (ബൈ-ക്വൈനറി) ക്രിയാശേഷിയും ഉള്ള കമ്പ്യൂട്ടറുകൾക്കാണ് രണ്ടാംപതിപ്പ് ഉപയോഗിച്ചിരുന്നത്.
ഫോർട്രാൻ ആധാരമാക്കിയുള്ള ഭാഷകളും പ്രീപ്രോസസറുകളും
ഫോർട്രാൻ 77 മാനകത്തിന്റെ ആവിർഭാവത്തിനു മുൻപ്, സൗകര്യപ്രദമായ ഭാഷയിൽ പ്രോഗ്രാം എഴുതാവുന്ന അനേകം പ്രീപ്രോസസറുകളുടെ ഉപയോഗം സാധാരണമായിരുന്നു.
ഇത്തരം പ്രോഗ്രാമുകളെ പ്രീപ്രൊസസർ ഉപയോഗിച്ച് സംസ്കരിച്ച് മാനകരൂപത്തിലുള്ള ഏതൊരു ഫോർട്രാൻ കമ്പൈലറിനും പ്രവർത്തിപ്പിക്കാവുന്ന രൂപത്തിലേക്ക് മാറ്റുകയായിരുന്നു പതിവ്.
ഈ പ്രീപ്രോസസറുകൾ, ഘടനാപരമായ പ്രോഗ്രാമിങ് , ആറക്ഷരത്തിലധികമുള്ള ചരനാമങ്ങൾ , കൂടുതൽ ഡേറ്റാടൈപ്പുകൾ , കണ്ടീഷണൽ കമ്പൈലേഷൻ തുടങ്ങിയവക്കുപുറമേ മാക്രോ സൗകര്യം പോലും പിന്തുണച്ചിരുന്നു.
ഫ്ലെക്സ് , ഇഫ്‌ട്രാൻ , മോർട്രാൻ , എസ്.എഫ്.ട്രാൻ , എസ്.-ഫോർട്രാൻ , റാറ്റ്ഫോർ , റാറ്റ്ഫൈവ് തുടങ്ങിയവ പേരുകേട്ട പ്രീപ്രോസസറുകളാണ്.
ഉദാഹരണത്തിന്, സിയോടു സമാനമായ ഭാഷയിലെഴുതുന്ന പ്രോഗ്രാമാണ് റാറ്റ്ഫോറും റാറ്റ്ഫൈവും പ്രീപ്രോസസ് ചെയ്ത് ഫോർട്രാൻ 66 മാനകരൂപത്തിലേക്ക് മാറ്റിയെടുക്കുന്നത്.
ഫോർട്രാൻ ഭാഷയിൽ നിരവധി മുന്നേറ്റങ്ങൾ വന്നെങ്കിലും കണ്ടീഷണൽ കമ്പൈലിങ് , മാക്രോ സബ്സ്റ്റിറ്റ്യൂഷൻ എന്നീ ആവശ്യങ്ങൾക്ക് ആളുകൾ പ്രീപ്രോസസറുകൾ ഉപയോഗിക്കുന്നത് തുടർന്നുവന്നു.
പല ഫോർട്രാൻ കമ്പൈലറുകളിലും സി പ്രീപ്രോസസർ കൂടി ഉൾക്കൊള്ളിച്ചിട്ടുണ്ട്.
കണ്ടീഷണൽ കമ്പൈലിങ്ങിനുള്ള ശേഷി, ഫോർട്രാൻ 95 മാനകത്തോടൊപ്പം ഐച്ഛികസവിശേഷതയായി ഉൾപ്പെടുത്തിയിട്ടുണ്ട്; ഇത് കൊക്കോ (CoCo) എന്നപേരിലാണ് സാധാരണ അറിയപ്പെടുന്നത്.
സദിശക്രിയകളും ഡൈനമിക് സ്റ്റോറേജും പോലുള്ള സിസ്റ്റം പ്രോഗ്രാമിങ് പിന്തുണക്കായുള്ള ചേർപ്പുകൾ ഉൾപ്പെടുത്തി ലോറെൻസ് റേഡിയേഷൻ ലബോറട്ടറി വികസിപ്പിച്ച ഒരു പ്രീപ്രോസസറാണ് എൽ.ആർ.എൽ.ട്രാൻ .
ഈ പതിപ്പ് എൽ.ടി.എസ്.എസ്. ഓപ്പറേറ്റിങ് സിസ്റ്റത്തോടൊപ്പം വിതരണം ചെയ്തിരുന്നു.
വലിയ ഡിസ്ക്രീറ്റ് വ്യൂഹങ്ങളുടെ മോഡലിങ്ങിനും സിമുലേഷനും വേണ്ടിയുള്ള ഒരു ഫോർട്രാൻ പ്രീപ്രോസസറാണ് സിംസ്ക്രിപ്റ്റ്
ആവർത്തനസ്വഭാവമുള്ളതും ഘടനാപരമല്ലാത്തതും കാലഹരണപ്പെട്ടതുമായ (ഉദാഹരണം EQUIVALENCE നിർദ്ദേശം) സവിശേഷതകൾ ഒഴിവാക്കുന്നതിനുദ്ദേശിച്ചുള്ള ഫോർട്രാൻ 95-ന്റെ ശുചീകരിച്ച പതിപ്പാണ് എഫ് .
ഘടനാപരമായ പ്രോഗ്രാമിങ്ങിനു വേണ്ടി പുതിയ നിർദ്ദേശങ്ങൾ ഫോർട്രാൻ 77, 90 മാനകങ്ങളിൽ ഉൾപ്പെടുത്തിയതിനെത്തുടർന്ന് ഉപയോഗശൂന്യമായ പഴയ നിർദ്ദേശങ്ങൾ എഫ്. ഭാഷയിൽനിന്ന് ഒഴിവാക്കിയിരുന്നു.
ഫോർട്രാൻ 90-ൽ ഉൾപ്പെടുത്തിയിരുന്ന അരേ പ്രോഗ്രാമിങ് സവിശേഷതകൾ ഇതിൽ നിലനിർത്തുകയും ചെയ്തു.
പ്രത്യേകിച്ചും വിദ്യാഭ്യാസത്തിനും ശാസ്ത്രീയകമ്പ്യൂട്ടിങ്ങിനും അനുയോജ്യമായ കമ്പൈൽഡും ഘടനാപരവുമായ ഒരു അരേ പ്രോഗ്രാമിങ് ഭാഷ എന്നാണ് എഫ്. പ്രോഗ്രാമിങ് ഭാഷയെ അതിന്റെ നിർമ്മാതാക്കൾ നിർവചിക്കുന്നത്.
പ്രോഗ്രാം ഉദാഹരണങ്ങൾ ഈ വിഷയത്തെക്കുറിച്ചുള്ള കൂടുതൽ വിവരങ്ങൾക്ക് ഇംഗ്ലീഷ് വിക്കിപാഠശാലയിലെ ഫോർട്രാൻ ഉദാഹരണങ്ങൾ കാണുക.
ഫോർട്രാൻ 90 മാനകത്തിൽ പുതുതായി ഉൾപ്പെടുത്തിയ രണ്ട് സവിശേഷതകളായ ഡൈനമിക് മെമ്മറി അലോക്കേഷനും അരേ ആധാരമാക്കിയുള്ള ക്രിയകളുമാണ് താഴെക്കാണുന്ന പ്രോഗ്രാമിൽ അവതരിപ്പിച്ചിരിക്കുന്നത്.
അരേകൾ കൈകാര്യം ചെയ്യുന്നതിൽ DO ലൂപ്പുകളുടെയും IF / THEN നിർദ്ദേശങ്ങളുടെയും അഭാവവും അരേകൾക്ക് മൊത്തത്തിൽ ബാധകമാകുന്ന ഗണിതക്രിയകളും പ്രത്യേകം ശ്രദ്ധിക്കുക.
ഇക്കാലത്തെ പ്രോഗ്രാമിങ് ശൈലിയനുസരിച്ചുള്ള വിവരണാത്മകമായ ചരനാമങ്ങളും സാമാന്യമായ പ്രോഗ്രാം രൂപവും ശ്രദ്ധേയമാണ്.
നൽകുന്ന സംഖ്യകളുടെ ശരാശരി കണക്കാക്കുന്നതിനുള്ള പ്രോഗ്രാമാണിത്.
program average !
Read in some numbers and take the average !
As written, if there are no data points, an average of zero is returned !
While this may not be desired behavior, it keeps this example simple implicit none real , dimension (:), allocatable :: points integer :: number_of_points real :: average_points = 0.
, positive_average = 0.
, negative_average = 0.
write ( * , * ) "Input number of points to average:" read ( * , * ) number_of_points allocate ( points ( number_of_points )) write ( * , * ) "Enter the points to average:" read ( * , * ) points !
Take the average by summing points and dividing by number_of_points if ( number_of_points 0 ) average_points = sum ( points ) / number_of_points !
Now form average over positive and negative points only if ( count ( points 0. ) 0 ) then positive_average = sum ( points , points 0. ) / count ( points 0. ) end if if ( count ( points 0. ) 0 ) then negative_average = sum ( points , points 0. ) / count ( points 0. ) end if deallocate ( points ) !
Print result to terminal write ( * , '(a,g12.4)' ) 'Average = ' , average_points write ( * , '(a,g12.4)' ) 'Average of positive points = ' , positive_average write ( * , '(a,g12.4)' ) 'Average of negative points = ' , negative_average end program average ഫലിതബിന്ദുക്കൾ
ഫോർട്രാൻ 77 എന്ന പേര് തിരഞ്ഞെടുത്ത സ്റ്റാൻഡേഡ് കമ്മിറ്റി യോഗത്തിൽത്തന്നെ "ലെറ്റർ ഒ കൺസിഡേഡ് ഹാംഫുൾ " (Letter O considered harmful) എന്ന തലക്കെട്ടിൽ ഒരു സാങ്കേതികനിർദ്ദേശം കൂടി പരിഗണിക്കപ്പെട്ടിരുന്നു.
ചരനാമങ്ങൾക്കു പേരുനൽകുന്നതിൽ നിന്ന് O എന്ന അക്ഷരത്തെ ഒഴിവാക്കി, ഈ അക്ഷരവും പൂജ്യവും തമ്മിലുള്ള ആശയക്കുഴപ്പത്തെ പരിഹരിക്കാനുദ്ദേശിച്ചുള്ള നിർദ്ദേശമായിരുന്നു ഇത്.
എന്നാൽ പ്രോഗ്രാം എഴുതാനുപയോഗിക്കുന്ന അക്ഷരസഞ്ചയത്തിൽനിന്നുതന്നെ O ഒഴിവാക്കുക എന്ന നിർദ്ദേശമായിരുന്നു ഇത്.
GO TO നിർദ്ദേശമൊന്നും ഉപയോഗിക്കാനാവില്ല എന്നതിനാൽ ഇത് ഘടനാപരമായ പ്രോഗ്രാമിങ് രീതിയിലേക്ക് മാറാൻ സഹായിക്കുമെന്നും, പ്രശ്നസങ്കീർണ്ണമായ FORMAT നിർദ്ദേശത്തെയും പ്രോഗ്രാമിൽ നിന്ന് ഒഴിവാക്കാമെന്നും വിലയിരുത്തപ്പെട്ടിരുന്നു.
എന്നാൽ നിലവിലുള്ള പ്രോഗ്രാമുകളെ അസാധുവാക്കുമെന്ന കാരണത്താൽ ഈ നിർദ്ദേശം കണക്കിലെടുക്കാതിരിക്കുകയായിരുന്നു.
DO നിർദ്ദേശത്തിന്റെ പ്രവർത്തനം, കുറഞ്ഞത് എത്ര തവണയായിരിക്കണം എന്നതിനെച്ചൊല്ലിയും ഫോർട്രാൻ 77-ന്റെ മാനകരൂപീകരണസമിതിയിൽ തർക്കങ്ങളുണ്ടായിരുന്നു.
കുറഞ്ഞ തവണ പൂജ്യമായിരിക്കണമെന്നും (അതായത് ആ ഖണ്ഡം ഒരിക്കൽപ്പോലും പ്രവർത്തിക്കാതിരിക്കുക) അതല്ല ഒന്നായിരിക്കണമെന്നും (ഒരുതവണയെങ്കിലും നിർബന്ധമായും പ്രവർത്തിക്കും) വാദങ്ങളുണ്ടായിരുന്നു.
ഈ വിഷയത്തിൽ ലോറൻ മെയ്സ്നർ മുന്നോട്ടുവച്ച വാദം വളരെ രസകരമായിരുന്നു.
ഒറ്റത്തവണ മാത്രം പ്രവർത്തിക്കാനാണെങ്കിൽ ലൂപ്പ് തന്നെ എന്തിനാണെന്നും കുറഞ്ഞ തവണ രണ്ടായിരിക്കണം എന്നുമായിരുന്നു അദ്ദേഹത്തിന്റെ വാദം.
കുറിപ്പുകൾ ൧ ഫോർട്രാൻ 2008-ന്റെ മാനകപ്രമാണം എൻ.1830 എന്ന പേരിൽ ലഭ്യമാണ്.
ഫോർഡിസം ഹെൻറി ഫോഡ്
ആധുനിക വ്യവസായങ്ങളുടെ അടിസ്ഥാനസിദ്ധാന്തങ്ങളിലൊന്നാണ് ഫോർഡിസം.
ഹെൻറി ഫോർഡിന്റെ നാമത്തിലാണ് ഇത് അറിയപ്പെടുന്നത്.
ഉല്പാദനം, ജോലിസാഹചര്യങ്ങൾ എന്നിവയുമായി ബന്ധപ്പെട്ട കാര്യങ്ങൾ ഈ സിദ്ധാന്തത്തിൽ ചർച്ച ചെയ്യപ്പെടുന്നു.
ഉല്പാദനരംഗത്ത് തൊഴിലാളികളുടെ പ്രാധാന്യം കുറച്ചുകൊണ്ടുവരാവുന്ന രീതിയിൽ ഉല്പന്നഭാഗങ്ങൾ ഏകീകൃതമായ രീതിയിൽ കുറഞ്ഞ ചെലവിൽ വൻതോതിൽ നിർമ്മിച്ചെടുക്കുകയും, തൊഴിലാളികൾക്ക് തന്നെ അവ സ്വന്തമാക്കാവുന്ന തരത്തിലുള്ള വേതനം ഉറപ്പുവരുത്തുകയും ചെയ്യുക എന്നതാണ് ഫോർഡിസം കൊണ്ട് ഉദ്ദേശിക്കുന്നത്.
വ‌ൻതോതിലുള്ള ഉല്പാദനം വഴി ഉല്പന്നത്തിന്റെ വില നിയന്ത്രിക്കാനും സാമ്പത്തിക വളർച്ച കൈവരിക്കാനും കഴിയും.
അവിദഗ്ദ തൊഴിലാളികളെക്കൊണ്ട് യന്ത്രങ്ങളുടെയും ഏകീകരിക്കപ്പെട്ട തൊഴിൽ രീതിയുടെയും സഹായത്താൽ ഇത് സാധിക്കുമെന്ന് ഹെൻറി ഫോർഡ് തെളിയിച്ചു.
വാഹനനിർമ്മാണരംഗത്താണ് ഇത് നിലവിൽ വന്നതെങ്കിലും ഇതിന്റെ തത്വങ്ങൾ ഏത് ഉല്പാദനരംഗങ്ങളിലും പ്രായോഗികമാക്കിത്തുടങ്ങി.
പ്രധാനതത്വങ്ങൾ താഴെക്കാണാം, യന്ത്രങ്ങൾ, അച്ചുകൾ എന്നിവ ഉപയോഗപ്പെടുത്തി ഉല്പന്നഭാഗങ്ങളെ ഏകീകരിക്കുകയും, അവയുടെ പ്രവർത്തനത്തിനായി അവിദഗ്ദ തൊഴിലാളികളെ പ്രയോജനപ്പെടുത്തുകയും ചെയ്യുന്നു.
അസംബ്ലി ലൈനുകൾ ഉപയോഗിച്ച് ഈ ഭാഗങ്ങൾ മിനുക്കിയെടുക്കുന്നു.
തൊഴിലാളികൾക്ക് മികച്ച വേതനം ലഭ്യമാക്കുകയും അവരുടെ തന്നെ ഉല്പന്നങ്ങൾ വാങ്ങാനുളള ത്രാണിയുണ്ടാക്കുകയും ചെയ്യുക.
സങ്കീർണ്ണമായ ഘടകങ്ങളെ വിഭജിച്ചുകൊണ്ട് ലളിതമാക്കുകയും ഉപകരണങ്ങളുടെയും യന്ത്രങ്ങളുടെയും സഹായത്തോടെ പൂർത്തീകരിക്കുകയും അസംബ്ലി ലൈൻ വഴി പരസ്പരം ഘടിപ്പിക്കുകയും ചെയ്തുകൊണ്ട് ഫോർഡ് മോട്ടോർസിൽ ഈ സിദ്ധാന്തം ഫലപ്രദമായി നടപ്പിലായി.
അവലംബം ഗ്രന്ഥസൂചിക Antonio, Robert J. and Bonanno, Alessandro.
"A New Global Capitalism? From 'Americanism and Fordism' to 'Americanization-globalization.'" American Studies 2000 41 (2–3): 33–77.
ISSN 0026-3079 ISSN 0026-3079 .
Banta, Martha.
Taylored Lives: Narrative Production in the Age of Taylor, Veblen, and Ford.
U. of Chicago Press, 1993.
431 pp. Baca, George.
"Legends of Fordism."
Social Analysis Fall 2004: 171–180.
Doray, Bernard (1988).
From Taylorism to Fordism: A Rational Madness .
Holden, Len.
"Fording the Atlantic: Ford and Fordism in Europe" in Business History Volume 47, #1 January 2005 pp. 122–127.
ഫലകം:Hounshell1984 Hughes, Thomas P. (2004).
American Genesis: A Century of Invention and Technological Enthusiasm 1870–1970 .
Jenson, Jane.
"'Different' but Not 'Exceptional': Canada's Permeable Fordism," Canadian Review of Sociology and Anthropology, Vol.
26, 1989.
Koch, Max.
Roads to Post-Fordism: Labour Markets and Social Structures in Europe.
Ling, Peter J. America and the Automobile: Technology, Reform, and Social Change chapter on "Fordism and the Architecture of Production" Maier, Charles S. "Between Taylorism and Technocracy: European Ideologies and the Vision of Industrial Productivity."
Journal of Contemporary History (1970) 5(2): 27–61.
ISSN 0022-0094 ISSN 0022-0094 Fulltext online at Jstor Mary Nolan.
Visions of Modernity: American Business and the Modernization of Germany Oxford University Press, 1994 online Archived 2011-11-17 at the Wayback Machine .
Mead, Walter Russell.
"The Decline of Fordism and the Challenge to American Power."
New Perspectives Quarterly ; Summer 2004: 53–61.
Meyer, Stephen.
(1981) "The Five Dollar Day: Labor Management and Social Control in the Ford Motor Company, 1908–1921" State University of New York Press.
Spode, Hasso.
"Fordism, Mass Tourism and the Third Reich."
Journal of Social History 38(2004): 127–155.
Pietrykowski, Bruce.
"Fordism at Ford: Spatial Decentralization and Labor Segmentation at the Ford Motor Company, 1920–1950," Economic Geography , Vol.
71, (1995) 383–401 online Roediger, David, ed.
"Americanism and Fordism - American Style: Kate Richards O'hare's 'Has Henry Ford Made Good?'" Labor History 1988 29(2): 241–252.
Socialist praise for Ford in 1916.
Settis, Bruno.
(2016) Fordismi.
Storia politica della produzione di massa , Il Mulino, Bologna.
Shiomi, Haruhito and Wada, Kazuo.
Fordism Transformed: The Development of Production Methods in the Automobile Industry Oxford University Press.
Tolliday, Steven and Zeitlin, Jonathan eds.
(1987) The Automobile Industry and Its Workers: Between Fordism and Flexibility Comparative analysis of developments in Europe, Asia, and the United States from the late 19th century to the mid-1980s.
Watts, Steven.
The People's Tycoon: Henry Ford and the American Century .
Williams, Karel, Colin Haslam and John Williams, "Ford versus 'Fordism': The Beginning of Mass Production?"
Work, Employment Society , Vol.
6, No. 4, 517–555 (1992).
Stress on Ford's flexibility and commitment to continuous improvements.
Gielen, Pascal.
The Murmuring of the Artistic Multitude.
Global Art, Memory and Post-Fordism.
Valiz: Amsterdam.
ഫോർഡ് തീയേറ്റർ
ഫോർഡ് തീയേറ്റർ , വാഷിംഗ്ടൺ ടി.സി.യിൽ സ്ഥിതിചെയ്യുന്നതും 1863 ആഗസ്റ്റ് മാസത്തിൽ തുറക്കപ്പെട്ടതുമായ ഒരു നാടകശാലയാണ്.
1865 ഏപ്രിൽ 14 ന് അമേരിക്കൻ ഐക്യനാടുകളുടെ പ്രസിഡന്റായിരുന്ന എബ്രഹാം ലിങ്കണിന്റെ കൊലപാതകത്തിന്റെ പേരിൽ പ്രസിദ്ധമാണ് ഈ സ്ഥലം.
വെടിയേറ്റ് മാരകമായി മുറിവേറ്റ 56 കാരനായ പ്രസിഡന്റിനെ തെരുവിന് എതിരേയുള്ള പീറ്റേർസൺ ഹൗസിലേയ്ക്കു കൊണ്ടുപോകുകയും അവിടെവച്ച് അടുത്തദിവസം രാവിലെ അദ്ദേഹം മരണമടയുകയും ചെയ്തു.
പിന്നീട് ഇതൊരു സംഭരണശാലയും ഓഫീസ് കെട്ടിടവുമായും ഉപയോഗിക്കുകയും 1893-ൽ ഇതിന്റെ ഒരു ഭാഗം തകർന്ന് 22 പേർ മരണമടയുകയും ചെയ്തിരുന്നു.
1968 ൽ പുതുക്കിപ്പണിത ഇത് ഒരു നാടകശാലയായി പുനരാരംഭിക്കുകയും ചെയ്തു.
2000 കളിൽ, ഇതു വീണ്ടും നവീകരിക്കുകയും 2009 ഫെബ്രുവരി 12 ന് ലിങ്കൺ ജനിച്ചതിന്റെ 200 ആം വാർഷികാചരണത്തിന്റെ ഭാഗമായി വീണ്ടും തുറക്കുകയും ചെയ്തു.
ഇതുമായി ബന്ധപ്പെട്ട് ഒരു വിദ്യാഭ്യാസ-നേതൃത്വ പരിജ്ഞാന മ്യൂസിയം 2012 ഫെബ്രുവരി 12 ന് പീറ്റർസൺ ഹൗസിന് അടുത്തായി തുറക്കപ്പെട്ടു.
പീറ്റേഴ്സൺ ഹൗസും കലാശാലയും ഒരുമിച്ച് നാഷണൽ പാർക്ക് സർവ്വീസിന്റെ ഭരണത്തിൽ 'ഫോർഡ്സ് തിയേറ്റർ നാഷണൽ ഹിസ്റ്റോറിക് സൈറ്റ്' ആയി സംരക്ഷിക്കപ്പെടുന്നു.
നാടകശാലയിലെ പരിപാടികൾ, സെന്റർ ഫോർ എഡ്യൂക്കേഷൻ എന്നിവയുടെ മേൽനോട്ടം ഫോർഡ്സ് തിയറ്റർ സൊസൈറ്റി പ്രത്യേകമായി വഹിക്കുന്നു.
നാടകശാല നിലനിൽക്കുന്ന സ്ഥലം 1833 ൽ നിർമ്മിക്കപ്പെട്ടതും ഓബാദിയ ബ്രൂയെൻ അജപാലകനുമായിരുന്ന വാഷിങ്ടണിലെ ആദ്യ ബാപ്റ്റിസ്റ്റ് പള്ളിയുടെ രണ്ടാമത്തെ കൂടിക്കാഴ്ചാവേദിയായി ഉപയോഗിച്ചിരുന്ന ഒരു ആരാധനാലയമായിരുന്നു.
1861 ൽ സഭ പുതിയതായി നിർമിച്ച കെട്ടിടത്തിലേയ്ക്കു നീങ്ങിയപ്പോൾ, ജോൺ ടി. ഫോർഡ് മുൻ ദേവാലയത്തെ വിലക്കു വാങ്ങുകയും അത് ഒരു നാടകശാലയായി മാറ്റുകയും ചെയ്തു.
ഫോർഡ് അഥീനിയം എന്നു ആദ്യം പേരു നൽകപ്പെട്ട ഇത് 1862 ൽ അഗ്നി വിഴുങ്ങുകയും പിന്നീടു പുനർനിർമ്മിക്കപ്പെടുകയും ചെയ്തു.
ഫോർട്ട്‌ ഡ്രം (എൽ ഫ്രൈലെ ദ്വീപ്‌) ഇംഗ്ലീഷ് വിലാസം https://ml.wikipedia.org/wiki/Fort_Drum_(El_Fraile_Island)
ഫോർട്ട്‌ ഡ്രം അഥവാ എൽ ഫ്രൈലെ ദ്വീപ്‌ ഫിലിപ്പീൻസ് ലെ മനില ഉൾക്കടലിലെ ഒരു ദ്വീപ്‌ ആണ്.
സൈനിക ആവശ്യങ്ങൾക്ക് ആയി ഇതിനെ ഒരു കോട്ട ആക്കി 
മാറ്റിയിരുന്നു.
ഇതിനെ കോൺക്രീറ്റ് ബാറ്റിൽഷിപ്പ്  (the concrete battleship) എന്നും വിളിക്കുന്നു.
അമേരിക്കൻ കോളനിവാഴ്ച സമയത്ത് 1909 ൽ അമേരിക്കൻ സൈന്യം ആണ് ഇത് നിർമ്മിച്ചത്.
രണ്ടാം ലോകമഹായുദ്ധ സമയത്ത് ജപ്പാൻ ഇത് കൈവശപ്പെടുത്തി.
തുടർന്നു യു.എസ്.എ ഇത് തിരിച്ചു പിടിക്കുകയും ഇവിടം ഡീസലും ഗാസോലിനും കൊണ്ട് കത്തിച്ച് ഉപയോഗ ശൂന്യമാക്കുകയും ചെയ്തു.
ഇപ്പോൾ ഉപേക്ഷിക്കപ്പെട്ട ഈ കോട്ട  ബ്രിഗേഡിയർ ജനറൽ റിച്ചാർഡ് സി ഡ്രം ന്റെ പേരിലാണ് നാമകരണം ചെയ്തത്.
മെക്സിക്കൻ അമേരിക്കൻ യുദ്ധത്തിലും അമേരിക്കൻ ആഭ്യന്തരയുദ്ധത്തിലും സേവനം അനുഷ്ടിച്ച ബ്രിഗേഡിയർ  ഡ്രം 1909 ലാണ് അന്തരിച്ചത്.
ഫിലിപ്പൈൻസ് ലെ കവിറ്റ് പ്രവിശ്യയിലാണ്  ഈ കോട്ട നിർമ്മാണം
സ്പാനിഷ് അമേരിക്കൻ യുദ്ധകാലത്ത് പിടിച്ചടക്കിയ എല്ലാ പ്രധാന തുറമുഖങ്ങളും ദ്വീപുകളും കോട്ടകൾ ആക്കി സംരക്ഷിക്കാൻ ആ സമയത്ത് യു.എസ്.എ യുടെ പ്രസിഡന്റ് ആയിരുന്ന  വില്യം.
എച്ച്.ടാഫ്റ്റ് തീരുമാനിച്ചു.
അതിന്റെ ഭാഗമായാണ് ഫോർട്ട്‌ ഡ്രം രൂപം കൊള്ളുന്നത്.
അങ്ങനെ എൽ ഫ്രൈലെ ദ്വീപ് ഒരു കോട്ട ആയി മാറ്റുകയും ഫോർട്ട്‌ ഡ്രം എന്ന പേരിൽ അറിയപ്പെടുകയും ചെയ്തു.
ആദ്യം മൈനുകളെ നിർവീര്യമാക്കുന്ന സൈനിക താവളം ആക്കാൻ ഉദ്ദേശിച്ച ഈ ദ്വീപ്‌ പിന്നീട് സമതലം ആക്കുകയും അവിടെ പീരങ്കികൾ സ്ഥാപിക്കുകയും ചെയ്തു.
ഇരുപത് അടി ഉയരമുള്ള കോണ്ക്രീറ്റ് ചുമരുകൾ ആ കാലഘട്ടത്തിൽ ശത്രുക്കളുടെ നാവിക സേനയ്ക്ക് തകർക്കാൻ പറ്റാത്ത നിർമ്മിതി ആയിരുന്നു.
1909 ൽ തുടങ്ങിയ ഈ കോട്ടയുടെ നിർമ്മാണം അഞ്ചു കൊല്ലം കൊണ്ട് പൂർത്തിയായി.
1916 ൽ ഇവിടെ തോക്കുകളും പീരങ്കികളും സ്ഥാപിച്ചു.
240 സൈനികർക്ക് താമസിക്കുവാൻ വേണ്ടിയുള്ള വീടുകളും ഇവിടെ നിർമിച്ചു.
ജാപ്പനീസ് ഇമ്പീരിയൽ സേന 1941ൽ ലുസോൺ ദ്വീപ്‌ കീഴടക്കിയതോടെ ജാപ്പനീസ് സേന ഫോർട്ട്‌ ഡ്രമ്മിനു സമീപത്ത് എത്തി.
പസഫിക് പ്രദേശത്ത് യുദ്ധം തുടങ്ങുന്നത്തിനു തൊട്ടു മുൻപ് 1941 ഡിസംബർ 7 ൽ അമേരിക്കൻ സേനയുടെ ആർട്ടിലറി റെജിമെൻറ് സ്ഥാനം പിടിച്ചു.
1942 ജനുവരി രണ്ടിനു ജാപ്പനീസ് സേനയുടെ വായുസേന ഇവിടെ നിരന്തരമായി ബോംബിംഗ് നടത്തി.
ഇവിടെ വച്ച് ജാപ്പനീസ് സേനയ്ക് എതിരെ ആയിരുന്നു ആദ്യമായി ഒരു കടൽത്തീര അമേരിക്കൻ പീരങ്കി ശത്രുക്കൾക്ക് നേരെ വെടിവെച്ചത്.
1942 മേയ് 6 നു ഫോർട്ട്‌ ഡ്രം , ജാപ്പനീസ് സേന കയ്യടക്കി.
1945 വരെ ഇവിടം ജാപ്പനീസ് സേനയുടെ അധീനതയിൽ ആയിരുന്നു.
അമേരിക്കൻ-ഫിലിപ്പിനോ സൈന്യം മനില തിരിച്ച് പിടിക്കുന്നതിനായി നടത്തിയ യുദ്ധത്തിൽ (1944–1945) യു.എസ് നാവിക സേനയും വ്യോമ സേനയും സംയുക്തമായി ഫോർട്ട്‌ ഡ്രമ്മിൽ ആക്രമണം അഴിച്ചുവിട്ടു.
അമേരിക്കൻ സൈന്യം ഇവിടെ ഡീസൽ , ഗാസോലിൻ എന്നിവ പമ്പ് ചെയ്ത് ഈ പ്രദേശം മുഴുവൻ അഗ്നിക്ക് ഇരയാക്കി.
ദിവസങ്ങളോളം ഇവിടെ അഗ്നിബാധ ഉണ്ടായി.
1945 ഏപ്രിൽ മാസം അവസാനിക്കുമ്പോഴേക്കും മനില ഉൾക്കടൽ പ്രദേശത്ത് നിന്നും ജാപ്പനീസ് സേന പൂർണ്ണമായും പിൻവാങ്ങി.
രണ്ടാം ലോക മഹായുദ്ധത്തിനു ശേഷം ഇവിടെ ഉപേക്ഷിക്കപ്പെട്ട തോക്കുകളും യുദ്ധ സാമഗ്രികളും ഈ കോട്ടയുടെ അവശിഷ്ടങ്ങളിൽ കാണാം.
1970 മുതൽ ഇവിടം പഴയ ഇരുമ്പുരുക്ക് സാമഗ്രികൾക്ക് വേണ്ടി പലപ്പോഴായി കൊള്ളയടിക്കപ്പെട്ടു.
2009 വരെ ഇവിടെ ഇങ്ങനെ കൊള്ള നടന്നിരുന്നു .
ഇവിടെ ഫിലിപ്പൈൻസ് കോസ്റ്റ് ഗാർഡ് ഒരു ലൈറ്റ്ഹൌസ് സ്ഥാപിച്ചു.
അവലംബം ഈ ലേഖനം 2015 -ലെ വിക്കിപീഡിയ ഏഷ്യൻ മാസം തിരുത്തൽ യജ്ഞത്തിന്റെ ഭാഗമായി സൃഷ്ടിക്കപ്പെട്ടതാണ്.
ഫോർഡ് മാഡോക്സ് ബ്രൗൺ ഇംഗ്ലീഷ് വിലാസം https://ml.wikipedia.org/wiki/Ford_Madox_Brown
ഫോർഡ് മാഡോക്സ് ബ്രൗൺ (16 ഏപ്രിൽ 1821 - ഒക്ടോബർ 6, 1893) ഫ്രാൻസിൽ ജനിച്ച ബ്രിട്ടീഷ് ചിത്രകാരൻ ആയിരുന്നു.
ധാർമ്മികവും ചരിത്രപരവുമായ വിഷയങ്ങളിൽ അദ്ദേഹത്തിന്റെ ഗ്രാഫിക്കുകൾ വളരെ ശ്രദ്ധേയമാണ്.
പലപ്പോഴും ചിത്രങ്ങൾ പ്രീ-റാഫേലൈറ്റ് ശൈലിയിലുള്ള ഹൊഗാർത്തിയൻ പതിപ്പുകൾ ആയിരുന്നു.
അദ്ദേഹത്തിന്റെ ഏറ്റവും ശ്രദ്ധേയമായ ചിത്രരചന വർക്ക് (1852-65) ആയിരുന്നു.
മാഞ്ചെസ്റ്റർ ടൗൺ ഹാളിൽ മാൻകുനിയൻ ചരിത്രം വിവരിക്കുന്ന മാഞ്ചെസ്റ്റർ ചുമർചിത്രം വരയ്ക്കുന്നതിനായി ജീവിതത്തിലെ അവസാനത്തെ കാലഘട്ടം ബ്രൌൺ ചിലവഴിച്ചു.
മുൻകാലജീവിതം പ്രമാണം:Rossetti-10.jpg ബ്രൗൺ, ഇടതുവശത്ത്, വില്യം ഹോൾമാൻ ഹണ്ടിനൊപ്പം.
റോസെറ്റി ആൻഡ് ഹിസ് സർക്കിളിൽ നിന്നുള്ള മാക്സ് ബീർബോമിന്റെ കാരിക്കേച്ചർ
ബ്രൂണോണിയൻ വൈദ്യശാസ്ത്ര സമ്പ്രദായത്തിന്റെ സ്ഥാപകൻ ജോൺ ബ്രൗണിന്റെ ചെറുമകനായിരുന്നു ബ്രൗൺ.
അദ്ദേഹത്തിന്റെ മുത്തച്ഛൻ സ്കോട്ടിഷ് തൊഴിലാളിയായിരുന്നു.
അദ്ദേഹത്തിന്റെ പിതാവ് ഫോർഡ് ബ്രൗൺ റോയൽ നേവിയിൽ പേഴ്‌സറായി സേവനമനുഷ്ഠിച്ചു.
സർ ഐസക്ക് കോഫിന് കീഴിൽ സേവനമനുഷ്ഠിച്ച കാലഘട്ടവും എച്ച്എംഎസ് അരെതുസയിലെ ഒരു കാലഘട്ടവും ഉൾപ്പെടുന്നു.
നെപ്പോളിയൻ യുദ്ധങ്ങൾ അവസാനിച്ചതിന് ശേഷം അദ്ദേഹം നാവികസേന വിട്ടു.
1818-ൽ ഫോർഡ് ബ്രൗൺ പഴയ കെന്റിഷ് കുടുംബത്തിലെ കരോളിൻ മഡോക്സിനെ വിവാഹം കഴിച്ചു.
ബ്രൗണിന്റെ മാതാപിതാക്കൾക്ക് പരിമിതമായ സാമ്പത്തിക സ്രോതസ്സുകളേ ഉണ്ടായിരുന്നുള്ളൂ, അവർ വിലകുറഞ്ഞ താമസസൗകര്യം തേടി കാലായിസിലേക്ക് മാറി.
അവിടെ അവരുടെ മകൾ എലിസബത്ത് കോഫിൻ 1819-ലും അവരുടെ മകൻ ഫോർഡ് മഡോക്സ് ബ്രൗൺ 1821-ലും ജനിച്ചു.
ദി പ്രെറ്റി ബാ-ലാംബ്സ് .
1851-ൽ ബ്രൌണിന്റെ യജമാനത്തി എമ്മയും രണ്ടാമത്തെ മകൾ കാതിയും ചിത്രശാല ബ്രൗൺ കുടുംബം 1849-ൽ ബ്രൗണിന്റെ ജീവനോടെ ശേഷിച്ചിരിക്കുന്ന ആദ്യ മകൾ ലൂസി കാതറിൻ മഡോക്സ് ബ്രൗൺ 1855-ൽ ഒലിവർ ആർതർ 1856-ൽ 1852-ൽ എമ്മ ( ദി ലാസ്റ്റ് ഓഫ് ഇംഗ്ലണ്ട് പഠനം) ഫോർഡ് മാഡോക്സ് ബ്രൗൺ , 1867, വരച്ചത് ഡാന്റേ ഗബ്രിയേൽ റോസെറ്റി ഫോർഡ് മഡോക്സ് ബ്രൗണിന്റെ ചിത്രങ്ങൾ ജെയിംസ് ലീതാർട്ട് ട്രാവെല്ലെർ ദി ഐറിഷ് ഗേൾ , 1860 ക്രോംവെൽ, പ്രൊട്ടെക്റ്റർ ഓഫ് ദി വൗഡോയ്സ് , 1877 ഫൈൻഡിംഗ് ഓഫ് ഡോൺ ബൈ ഹെയിഡീ കോർഡെലിയാസ് പോർഷൻ ബൈറോൺസ് ഡ്രീം കേംബ്രിഡ്ജിലെ ഓൾ സെയിന്റ്സ് ചർച്ചിന്റെ കിഴക്കൻ ജാലകത്തിന്റെ ഗ്ലാസിൽ ഫ്രഞ്ച് സന്യാസി കിംഗ് ലൂയിസ് ഒൻപതാമൻ ചൗസർ കോർട്ട് ഓഫ് |എഡ്വേർഡ് മൂന്നാമൻ , ഓയിൽ ഓൺ ക്യാൻവാസ് പെയിന്റിംഗ്, ഫോർഡ് മഡോക്സ് ബ്രൗൺ, 1847–1851, ആർട്ട് ഗ്യാലറി ഓഫ് ന്യൂ സൗത്ത് വെയിൽസ് റോമിയോ ആൻഡ് ജൂലിയറ്റ് ആക്റ്റ് III ലെ ബാൽക്കണിയിൽ നിന്ന് വേർപിരിയൽ.
ഡെലവെയർ ആർട്ട് മ്യൂസിയം , 1870 കിംഗ് റെനെസ് ഹണിമൂൺ , 1864, കലാപ്രേമിയായ മധ്യകാല രാജാവായ അഞ്‌ജുവിലെ റെനെയുടെ ജീവിതത്തിലെ ഒരു സാങ്കൽപ്പിക രംഗം ജീസസ് വാഷിംഗ് പീറ്റേഴ്സ് ഫീറ്റ് അവലംബം സോഴ്സസ് Virginia Surtees (ed), The Diary of Ford Madox Brown , 1981, ISBN 0-300-02743-5 .
Kenneth Bendiner, Ford Madox Brown: Il Lavoro , Turin: Lindau, 1991.
Kenneth Bendiner, The Art of Ford Madox Brown ,  University Park, PA: Penn State Press, 1998.
Tessa Sidey (ed), Ford Madox Brown: The Unofficial Pre-Raphaelite , Birmingham Museum and Art Gallery, 2008, ISBN 978-1-904832-56-0 .
Julian Treuherz, Ford Madox Brown: Pre-Raphaelite Pioneer , Philip Wilson Publishers, 2011, ISBN 978-0-856677-00-7 , p. 12.
Angela Thirlwell, Into the Frame: The Four Loves of Ford Madox Brown , Pimlico, 2011, ISBN 978-1-844139-14-9 .
പുറത്തേക്കുള്ള കണ്ണികൾ Ford Madox Brown എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
The iBiblio Web Museum exhibit on Brown Some of his paintings in the Carol Gerten Fine Art library Waiting: An English fireside of 1854–5 Spartacus Educational: Ford Madox Brown Chronology on Britain Unlimited Some stained glass designs by Ford Madox Brown Ford Madox Brown in the History of Art Archived 2010-09-30 at the Wayback Machine .
Phryne's list of pictures in public galleries Photo of Ford Madox Brown's grave and a brief article about his time in Finchley Archived 2021-10-20 at the Wayback Machine .
The Pre-Raph Pack Discover more about the artists, the techniques they used and a timeline spanning 100 years.
Ford Madox Brown: PreRaphaelite Pioneer Exhibition, Manchester Art Gallery, Saturday 24 September 2011 – Sunday 29 January 2012 "The secret love of Ford Madox Brown" Archived 2011-06-16 at the Wayback Machine .
: essay on Ford Madox Brown and Mathilde Blind, by Angela Thirlwell, from TLS , 8 October 2008 Birmingham Museums Art Gallery's Pre-Raphaelite Online Resource Archived 2012-06-27 at the Wayback Machine .